Margaret Cavendish

eta|Eltiraĵo el la kovril-ilustraĵo de kelkaj el ŝiaj libroj publikigitaj en la 1650-aj kaj 1660-aj jaroj.
eta|Titolpaĝo de la verko de Margaret Cavendish, The Description of a New World, Called The Blazing-World, represita en 1668 [origine publikigita en 1666]
eta|Margaret Cavendish. Philosophical letters (Filozofiaj leteroj, 1664).
Margaret CAVENDISH, Dukino de Novkastelo (naskita Lucas; 1623; mortis la 15-an de decembro 1673), estis (natura) filozofino, romanverkistino , unu el la unuaj sciencfikciaj aŭtoroj, sciencistino kaj angla nobelino . Ŝi produktis pli ol 12 originalajn literaturajn verkojn, multaj el kiuj fariĝis konataj pro ŝia alta socia statuso, kiu permesis al Margaret korespondi kun kelkaj el la plej gravaj kaj influaj gravuloj de ŝia tempo. 

Ŝi publikigis siajn verkojn sub sia propra nomo en tempo kiam plej multaj virinaj aŭtoroj publikigis anonime. Ŝi verkis pri diversaj temoj, inkluzive de sekso, potenco, moroj, la scienca metodo kaj filozofio. Ŝia utopia romano, The Blazing World, estas unu el la plej fruaj ekzemploj de sciencfikcio. 

Ŝi estis epistemologie neklasifikebla pensulo. Ŝi defendis teorion, kiu kuŝis inter raciismo kaj empirio, la du plej gravaj fluoj de la Moderna Epoko. 

 Vivo 
Margaret Lucas naskiĝis en rojalistan familion, estis korteganino de reĝino Henrietta Maria, kaj akompanis ŝin en ekzilon en Francio, vivante ĉe la kortego de Ludoviko la 14-a. En 1645, ŝi edziniĝis al la Duko de Novkastelo (d:Q1101373).

Cavendish estis poetino, filozofo kaj romanverkistino, kiu verkis prozon, romanojn, eseojn kaj teatraĵojn. Ŝia ampleksa verkado pri natura filozofio kaj fru-moderna scienco estis unika, kun pli ol dekduo da originalaj verkoj publikigitaj, kaj se ni ankaŭ konsideras la reviziojn, kiujn ŝi publikigis al siaj verkoj, ŝia tuta nombro da publikaĵoj atingas ĉirkaŭ dudek unu. 

Ŝi verkis ses verkojn pri natura filozofio, en kiuj ŝi pli detale priskribis siajn poziciojn pri natura filozofio (materialisma, monisma, vitalisma kaj tutpsikisma (d:Q661384)).

Inter ŝiaj verkoj elstaras la fantaziisma romano La Brulanta Mondo (1666), en kiu la heroino vojaĝas tra la Norda Poluso al alia mondo, kie brilas aliaj steloj, loĝataj de inteligentaj parolantaj bestoj.

Cavendish estis kaj kritikita kaj laŭdata pro esti unika kaj pionira verkistino. Ŝi malakceptis Aristotelismon kaj la mekanisman filozofion de la 17-a jarcento, preferante vitalismajn modelojn. En 1667, ŝi estis la unua virino kiu ĉeestis la kunvenojn de la Reĝa Societo de Londono, kaj estis en intelekta kontakto kun la ĉefaj pensuloj de sia tempo, inkluzive de Thomas Hobbes, René Descartes, Henry More kaj Robert Boyle. Cavendish ankaŭ estis pioniro en la kampo de bestaj rajtoj(t.e. frua sekvanto de tiaj ideoj), kaj estis firma kontraŭulo de besta eksperimentado (d:Q38344).

 Verkaro 

 Poems and Fancies (1653)
 Philosophical Fancies (1653)
 World's Olio (1655)
 Nature's Pictures drawn by Fancies Pencil to the Life (1656)
 A True Relation of my Birth, Breeding, and Life (1656)
 Orations (1662)
 Plays (1662)
 Sociable Letters (1662)
 Philosophical Letters (1662)
 Observations upon Experimental Philosophy (1666)
 Life, (biografia Williama Cavendisha) (1667)
 Plays Never Before Published (1668)
 The Convent of Pleasure (1668)
 The Blazing World (1666)

 Referencoj 

 Eksteraj ligiloj 


 Digital Cavendish: A Scholarly Collaboration
 Margaret Cavendish (1623-1673), Project Vox
 Cunning, David, "Margaret Lucas Cavendish", The Stanford Encyclopedia of Philosophy
 The International Margaret Cavendish Society
 Eseoj de Margaret Cavendish ĉe  Quotidiana.org
 Teatraĵoj de Cavendish surrete
 Margaret Cavendish: bibliographical and biographical references. - Center for the History of Women Philosophers and Scientists

Kategorio:Retorikistoj
Kategorio:Anglaj dramistoj
Kategorio:Anglaj eseistoj
Kategorio:Filozofoj de scienco